[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000003", "text": "Raadio 2 kutsub aastahitti valima"}, {"text_idx": "#000005", "text": "Eesti suurim muusikaku\u0308sitlus R2 Aastahitt on avatud ja kuni 29. detsembrini saavad ko\u0303ik ha\u0308a\u0308letada oma selle aasta lemmiklugude poolt lehel ."}, {"text_idx": "#000006", "text": "Ha\u0308a\u0308letuslehel on u\u0308les reastatud sajad lood, mis lo\u0303ppeval muusika-aastal enim laineid on lo\u0308o\u0308nud. Raadio 2 muusikajuhi Erik Morna so\u0303nul on 2022 olnud muusika vaates va\u0308ga eripalgeline aasta ja Aastahiti ha\u0308a\u0308letusele pandud lood esindavad seda ilmekalt."}, {"text_idx": "#000009", "text": "Raadio 2 avaldab 20 enim ha\u0308a\u0308li kogunud lugu 12. detsembril, kui avatakse teine ha\u0308a\u0308letusvoor, mis kestab na\u0308dal aega. Juba 19. detsembril selguvad need ku\u0308mme kodumaist artisti, kes hakkavad vo\u0303istlema Aastahitt 2022 tiitli nimel."}, {"text_idx": "#000010", "text": "Aasta suurim muusikaku\u0308sitlus kulmineerub 29. detsembril auhinnagalaga, kus astuvad u\u0308les esiku\u0308mnesse jo\u0303udnud kodumaised artistid. Aastalo\u0303pu muusikapeost saab osa ETV ja Raadio 2 vahendusel, oma lemmiku poolt saab ha\u0308a\u0308le anda ka veel otseu\u0308lekande ajal."}, {"text_idx": "#000011", "text": "Raadio 2 lu\u0308kkab ta\u0308navuse ha\u0308a\u0308letuse va\u0308lja minikontsertide sarjaga, kus u\u0308les astuvad eelmise aasta muusikaku\u0308sitluse edukaimad artistid. Erik Morna ja\u0308tkuhommikus pa\u0308rast kella 10 jagavad oma mo\u0303tteid ja muusikat Ariadne (21.11), Ivi (22.11), Villemdrillem (23.11), 5miinust (24.11) ja Karl-Erik Taukar (25.11)."}, {"text_idx": "#000012", "text": "1994. aastal ka\u0308ivitunud R2 Aastahitt toimub ta\u0308navu juba 29. korda. Eesti suurima muusikaku\u0308sitluse vo\u0303itis mo\u0308o\u0308dunud aastal 5miinust looga \"Koptereid\", 2020. aasta menukaim lugu oli \"Maakas\" (esitajad Clicherik & Ma\u0308x, Gameboy Tetris) ning 2019. aastal Liis Lemsalu hitt \"Kehakeel\"."}, {"text_idx": "#000013", "text": "Va\u0308lismaiste lugude edetabelis on viimasel kolmel aastal vo\u0303idutsenud Adele looga \"Easy on Me\" (2021), The Weeknd looga \"Blinding Lights\" (2020) ja Billie Eilish looga \"Bad guy\" (2019)."}, {"text_idx": "#000018", "text": "Margus Kamlat aastahiti valimisest: mo\u0303nikord hakkavad to\u0308o\u0308le va\u0308ga lihtsad asjad"}, {"text_idx": "#000019", "text": "ETV2 na\u0308itab oktoobris Just Filmi laste- ja noortefilmide festivali linateoseid"}, {"text_idx": "#000028", "text": "\"Pealtna\u0308gija\" pu\u0308sib kindlalt teleedetabeli tipus"}, {"text_idx": "#000031", "text": "Ansambel Genialistid tuleb viimast korda lavale"}, {"text_idx": "#000036", "text": "Galerii: Tallinnas valmis 100 meetri pikkune grafitikunsti va\u0308ljapanek"}, {"text_idx": "#000046", "text": "Muusikapreemia pa\u0308lvinud Killandi: see on konkurentsitult mu armsaim preemia"}, {"text_idx": "#000048", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}, {"text_idx": "#000049", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]